जनवाणी ब्यूरो |
नई दिल्ली: पूरे उत्तर भारत समेत दिल्ली एनसीआर में लोगों को बेहद मुश्किलों का सामना करना पड़ रहा है। शीतल लहर के चलते लोगों का घरों से निकलना मुश्किल होता जा रहा है। तो वही कोहरे के कारण काफी एक्सीडेंट होनी की संभावनाएं बढ़ती जा रही है जिसके चलते ट्रेंस और फ्लाइट्स भी प्रभावित हो रही है।
घने कोहरे की वजह से ज्यादातर लंबी दूरी की ट्रेनें छह से आठ घंटे की देरी से चल रही है। इस वजह से यात्रियों को परेशानी का सामना करना पड़ रहा है। मौसम विभाग के अनुसार 2 से 3 दिनों तक लोगों को करके की ठंड का सामना करना पड़ेगा।
बता दे मौसम विभाग की ओर से गुरुवार को दिल्ली में यलो अलर्ट जारी किया गया है। गुरुवार को पारा लुढ़केगा इस दौरान न्यूनतम तापमान 7 डिग्री सेल्सियस और अधिकतम तापमान 17 डिग्री सेल्सियस रहने की संभावना है। आसमान साफ रहेगा और सुबह के समय हल्के से मध्यम स्तर पर कोहरा छाने की आशंका है।